赤柱廣場聖誕市集聽日開始嘞！今年呢個芬蘭聖誕市集，以奇幻精靈聖誕國度為主題，大家可以同巨型北歐聖誕靈羊(Yule Goat)合照，又可以去探訪7米高嘅神秘蘑菇形精靈之家，仲有好多互動遊戲添！
對於一眾食家，美食先係重點吧！場內有條精靈大街，連同美利樓合共新增過百個特色攤檔，大賣各式芬蘭經典美食同聖誕特色禮品，仲特設香港首個狗狗專屬聖誕市集。值得一讚係場內提供環保餐具租借服務，齊齊過一個「減塑」、「無現金」嘅綠色聖誕。